Існуе цікавае і трапнае выслоўе: у вас не будзе другога шанцу аказаць першае ўражанне. Сапраўды, першае знаёмства з чалавекам, горадам, установай запамінаецца найлепей. Таму мы так старанна рыхтуемся да традыцыйных дзён адкрытых дзвярэй у БДПУ, на якія прыязджаюць школьнікі з усіх куткоў нашай краіны. Сёлета ўніверсітэт гасцінна запрашае гасцей – будучых студэнтаў і іх бацькоў – 1 красавіка. Мы ж вырашылі распытаць сённяшніх першакурснікаў, былых абітурыентаў, якім аказалася для іх першае знаёмства з цяпер ужо alma mater.